Eik (dörp) - Wikipedia
Dit artikel is gesjreve in 't Kessels. 't Weurt gewaardeerd óm in dit artikel 't Kessels aan te hauwe of aan te gaeve welk anger dialek gebroek is.
Eik (Nederlands: Kesseleik of Kessel-Eik) is 'n dörp in de gemeinte Pieël en Maas in Nederlands Limburg. Eik likt ten zuudweste van Kessel. In 2001 haai 't dörp ongeviër 800 inwoëners en ongeviër 330 woëninge (brón: CBS).
De kèrk van Eik is gewiejd aan Slevevrouw-Ónbevlek óntvange. Ze is óntworpe door de Zittertse arsjitekt Jos Wielders, dae sjtorf veurdat 't geboew in 1950 waar voltoejd. Toen Eik 'n zelfsjtenjige parochie waerde in 1974 waar 't 'n rectoraatskèrk.
Aan de Lanterdweeg likt 't restant van 'n laat-mieddelièwse landweer, 'n verdedigingswal, van óngevier 50 m lank. Bie Eik ligke twiè natuurgebiede: Eikelenpeel en de Mösjeberg.
Tot 2010 hoort 't dörp bie de gemeinte Kessel.
Aafkomstig van Wikipedia, de Vriej Encyclopedie. "https://li.wikipedia.org/w/index.php?title=Eik_(dörp)&oldid=409284"
Gesjreve in 't Kessels
Dees pazjena is 't lèts verangerd op 31 aug 2016, 22:03.